**Zmluva o dielo č. MAGSP.............**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**ObZ**“), na základe výsledku verejného obstarávania postupom podľa § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej v texte tiež ako „**ZVO“**)

a v súlade s právnym poriadkom Slovenskej republiky na uskutočnenie stavebných prác stavby **„**Rekonštrukcia ubytovne Fortuna – SO07 – stavebné práce**“** v MČ Bratislava - Dúbravka(ďalej len „**zmluva**“)

#### medzi zmluvnými stranami:

**OBJEDNÁVATEĽ:** **Hlavné mesto Slovenskej republiky Bratislava**

Sídlo: Primaciálne námestie 1, 814 99 Bratislava 1

Štatutárny zástupca: Ing. arch. Matúš Vallo, primátor

Osoba oprávnená konať

 vo veciach zmluvných: ...............................................na základe Podpisového

 poriadku účinného ku dňu podpisu tejto Zmluvy

IČO: 00603481

DIČ: 2020372596

špeciálny projektový účet:

BIC: CEKOSKBX

IBAN: ........................................

Osoba oprávnená konať

vo veciach technických: .................................

(ďalej len „objednávateľ“)

**ZHOTOVITEĽ:** ...................

Sídlo: .......................

Právna forma: ..........................

Zapísaná: v Obchodnom registri Okresného súdu ..........

 oddiel: .........., vložka č .......dňa ..............

Štatutárny zástupca: Konateľ

Osoby oprávnené konať

1. vo veciach zmluvných: ............
* vo veciach technických: .............

IČO: .............

DIČ: ..................

IČ DPH: ....................

BIC: ....................

IBAN: .....................

Telefón: ......................

E-mail: .........................

(ďalej len „zhotoviteľ“)

Pre účely tejto zmluvy sa objednávateľ a zhotoviteľ označujú spolu aj ako ,,zmluvné strany“.

za nasledovných zmluvnými stranami dohodnutých podmienok:

**Preambula**

Táto Zmluva sa uzatvára na základe V**ýzvy č.3 - Rekonštrukcia ubytovne Fortuna – SO07 – stavebné práce kategórie 1 Práce na pozemných stavbách** zadávanej prostredníctvom dynamického nákupného systému “**Stavebné práce na pozemných stavbách a pochôdznych terasách**” zriadeného dňa ...........2023. Oznámenie o vyhlásení verejného obstarávania bolo uverejnené v Úradnom vestníku EÚ pod značkou 2022/S ....-..... a vo Vestníku verejného obstarávania pod značkou .....-MUP.

Zmluvné strany berú na vedomie, že Objednávateľ podľa § 11 ods. 1 zákona o verejnom obstarávaní nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Zhotoviteľ prehlasuje, že je a počas celého trvania Zmluvy ostane zapísaný v registri partnerov verejného sektora v zmysle § 11 zákona o verejnom obstarávaní.

Zhotoviteľ sa zaväzuje zabezpečiť, aby každý jeho subdodávateľ, ktorý sa podieľa na plnení Zmluvy a má povinnosť zapisovať sa do registra partnerov verejného sektora, bol počas celého trvania Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.

**Čl. I**

**Východiskové podklady a údaje**

* 1. Východiskové údaje:
		1. Názov stavby: **„**Rekonštrukcia ubytovne Fortuna – SO07 – stavebné práce**“**
		2. Miesto stavby: Agátová ulica č. 3299/1A, 841 01 Bratislava
		3. Stavebník: Hlavné mesto SR Bratislava

 Primaciálne nám. 1, 814 99 Bratislava

* 1. Cena diela bude financovaná výhradne z vlastných zdrojov objednávateľa.

**Čl. II**

#### Predmet zmluvy

2.1 Predmetom tejto zmluvy je záväzok zhotoviteľa, že pre objednávateľa vo vlastnom mene, na vlastnú zodpovednosť a s odbornou starostlivosťou zhotoví dielo, ktoré je špecifikované v bode 2.2 a 2.3 tejto zmluvy, toto dielo mu odovzdá v zmysle tejto zmluvy bez obmedzenia a s odbornou starostlivosťou vykoná všetky zmluvne dojednané činnosti. Objednávateľ sa zaväzuje vykonané dielo od zhotoviteľa prevziať a zaplatiť zhotoviteľovi dohodnutú cenu za jeho vykonanie špecifikovanú v Čl. IV. tejto zmluvy.

* 1. Zhotoviteľ sa zaväzuje vo vlastnom mene, na vlastnú zodpovednosť, na vlastné náklady, za podmienok dohodnutých v tejto zmluve a stanovených v súťažných podkladoch – Výzvy č. 3 Rekonštrukcia ubytovne Fortuna – SO07 – stavebné prácevýzvy a podľa projektovej dokumentácie – vypracovanej v 10/2022, hlavný projektant : Architectural & Building Management s.r.o., Ing. arch. Ján Tvrdoň - autorizovaný architekt SKA 1944 AA, Komenského 5, Modra, ktorá bola súčasťou súťažných podkladov a je schválená objednávateľom ( ďalej len ako „ projektová dokumentácia“), zhotoviť dielo –**„**Rekonštrukcia ubytovne Fortuna – SO07 – stavebné práce**“** na pozemkoch nachádzajúcich sa v katastrálnom území Dúbravka, KN registra „C“, parcelné č. 3410/2 a 3410/4, evidovaných na LV č. 847.

 Stavba pozostáva zo stavebného objektu „SO 07 - stavebné úpravy 7.NP, + ležaté rozvody ZTI pre byty, ELI

 v bytoch“, ktorý sa bude realizovať len z časti v zmysle Opisu predmetu zákazky, ktorý je prílohou tejto zmluvy.

(ďalej len „dielo“).

Dielo je podrobne špecifikované a upresnené nasledovnými podkladmi:

* + - Opis predmetu zákazky (príloha č. 7 tejto zmluvy) ,
		- prílohy tejto zmluvy,
		- projektová dokumentácia
		- právoplatné stavebné povolenie stavebného úradu Mestskej časti Bratislava -Dúbravka č. SU 4066/1254/2024 G 2 MF s právoplatnosťou dňa 12.03.2024\_ pre stavebné objekty SO 01 – SO 07 a všetkých vydaných stanovísk dotknutých orgánov k stavebnému konaniu.
	1. Pre komplexné zhotovenie a riadne odovzdanie diela podľa bodu 2.2 musí zhotoviteľ zabezpečiť najmä, nie však výlučne tieto činnosti, doklady a dokumentácie:
1. Koordináciu všetkých prác a dodávok vrátane všetkých subdodávateľov,
2. Kompletnú dodávku a dopravu všetkých stavebných výrobkov, materiálov a vecí ( zariadení), z ktorých sa Dielo skladá a ďalších vecí na miesto prípadne z miesta stavby, vnútrostaveniskovú dopravu a manipuláciu,
3. Kompletnú výstavbu Diela a montáž všetkých vecí ( zariadení), z ktorých sa Dielo skladá, realizáciu čiastkových a komplexných skúšok,
4. Vypracovanie dielenskej a montážnej dokumentácie,
5. Zabezpečenie prípadných dodatočných prieskumov v zmysle požiadaviek investora a projektanta
6. Aktualizáciu a dopracovanie projektu organizácie výstavby (ďalej len POV),
7. Dozor nad bezpečnosťou práce na stavenisku § 3 a § 6 ods. 1 a 2 v zmysle Nariadenia vlády SR č. 396/2006 Z. z. – koordinátor bezpečnosti,
8. Vyhotovenie správ o odborných prehliadkach a odborných skúškach vyhradených technických zariadení zdvíhacích a elektrických podľa vyhlášky MPSVaR SR č. 508/2009 Z. z.,
9. Dodanie príslušných výsledkov skúšok, atestov a certifikátov od zabudovaných materiálov a výrobkov, zápisnice, rozbory, protokoly a osvedčenia o vykonaných skúškach, osvedčenie o akosti a kompletnosti, vyhlásenia o zhode použitých výrobkov, certifikáty výrobkov, ktoré podliehajú povinnej certifikácií, ako aj energetický certifikát stavby, revízne správy, záručné listy, manuály na servis a obsluhu a pod.
10. 1x kópiu stavebného denníka,
11. Dodanie dokladov o využití a zneškodnení odpadov, ktoré vzniknú realizáciou diela (vážne lístky, evidenčné listy odpadov, hlásenia o vzniku odpadu),
12. Smenovky pri hodinových sadzbách,
13. Geodetickú dokumentáciu skutočného vyhotovenia SO potvrdenú zodpovedným geodetom (6 x v tlači a 1 x na USB),
14. Podrobný položkový výkaz všetkých vykonaných prác a dodávok v písomnej a elektronickej forme,
15. Dokumentáciu skutočného realizovania stavby (časti objektu SO07) so zakreslením všetkých zmien podľa skutočného stavu vykonaných prác a výrobnú dokumentáciu, obe potvrdené celé odborne spôsobilými osobami zhotoviteľa (6 x v tlači a 1 x na USB, aj vo formáte PDF aj v DWG), vrátane elaborátu kvality so zoznamom a vyhodnotením skúšok, príslušné manuály prevádzky a údržby jednotlivých objektov,
16. Geometrické plány zrealizovaného diela overené Okresným úradom Bratislava, katastrálny odbor (6x).
17. Priebežná fotodokumentácia realizácie prác s popisom, ku každej položke rozpočtu príslušnú fotodokumentáciu, v prípade rozvodov technického zariadenia a silnoprúdu a slaboprúdu vždy pred ich zakrytím, s popisom z ktorého bytu sú dané fotografie vyhotovené,
18. Pred zahájením prác zhotoviteľ zabezpečí fotodokumentáciu skutkového stavu terénu a všetkých susedných stavieb a komunikácie, ktoré môžu byť ohrozené stavebnou činnosťou pri realizácii diela, v mieste celej stavby diela, na vlastné náklady. Táto dokumentácia bude súčasťou dokumentácie k prevzatiu diela objednávateľom.
19. Manuály prevádzky a údržby objektu(6 x v tlači a 1 x na USB),
20. Zoznam strojov, zariadení, ktoré sú súčasťou Diela, ich pasporty a návody na obsluhu v slovenskom alebo českom jazyku resp. v inom jazyku s úradne overeným prekladom do slovenského jazyka,
21. Všetky doklady súvisiace s Dielom vzťahujúce sa k realizácií Diela a jeho kvality, predovšetkým doklady potrebné k úspešnému priebehu kolaudačného konania Diela
22. Poskytnutie všetkej potrebnej súčinnosti v rámci kolaudácie Diela, vrátane dodania všetkých potrebných podkladov a odstránenie vád a nedorobkov zistených počas kolaudácie
23. Všetky ostatné činnosti, dokumenty a doklady uvedené v Opise predmetu zákazky, ktorý tvorí prílohu k tejto zmluve.

**Čl. III**

**Termíny plnenia**

* 1. Zhotoviteľ sa zaväzuje zhotoviť a odovzdať dielo v rozsahu stanovenom v Čl. II a za podmienok tejto zmluvy **v lehote do 3 mesiacov** od protokolárneho prevzatia staveniska.
	2. Lehota výstavby v zmysle bodu 3.1. tohto článku začína plynúť nasledujúcim pracovným dňom po protokolárnom odovzdaní staveniska objednávateľom zhotoviteľovi.Zhotoviteľ sa zaväzuje prevziať stavenisko do 7 (siedmych) kalendárnych dní od doručenia písomnej výzvy objednávateľom na začatie stavebných prác.
	3. Zhotoviteľ je povinný pri podpise Zmluvy predložiť objednávateľovi písomný časový harmonogram realizácie výstavby, najneskôr však 5 (päť) dní pred začatím prác. Harmonogram bude spracovaný tak, aby bola dodržaná konečná lehota na zhotovenie diela uvedená v bode 3.1. Objednávateľ má právo tento časový harmonogram pripomienkovať v lehote do 5 (piatich) dní po jeho predložení, pričom Zhotoviteľ je povinný jeho pripomienky bez zbytočného odkladu zapracovať. Po odsúhlasení časového harmonogramu je Zhotoviteľ povinný ho dodržiavať, pokiaľ sa zmluvné strany nedohodnú inak.
	4. Zhotoviteľ splní zmluvný záväzok ukončením diela podľa Čl. II za podmienok dohodnutých v tejto zmluve protokolárnym odovzdaním realizovaného diela bez vád a nedorobkov, odstránením vád zistených pri kolaudačnom konaní, odovzdaním dokladov a dokumentov a ich protokolárnym prevzatím objednávateľom.
	5. Ak zhotoviteľ dokončí dielo alebo ucelenú časť diela v rozsahu podľa Čl. II. a za podmienok dohodnutých v tejto zmluve v skoršom termíne a pripraví ho na odovzdanie pred termínom stanoveným v bode 3.1, objednávateľ sa zaväzuje riadne dokončené dielo bez vád a nedorobkov alebo ucelenú časť diela bez vád prevziať aj v skoršom ponúknutom termíne.
	6. Pokiaľ budú práce oneskorene začaté a/alebo prerušené z dôvodov mimo vôle a/alebo vplyvu a/alebo bez zavinenia zhotoviteľa a zhotoviteľom riadne preukázané, môže zhotoviteľ písomným návrhom dodatku k zmluve požiadať objednávateľa o zmenu termínu ukončenia plnenia.
	7. Dodržanie termínu plnenia je závislé od riadnej a včasnej súčinnosti oboch zmluvných strán dohodnutej v tejto zmluve. Po dobu omeškania pri poskytnutí objektívne nevyhnutnej súčinnosti jednej zmluvnej strany nie je v omeškaní v plnení záväzku druhá zmluvná strana.

**Čl. IV**

#### Cena

* 1. Cena za zhotovenie diela v rozsahu Čl. II a za podmienok tejto zmluvy je stanovená v zmysle § 3 zákona NR SR č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, a je záväzná. Cena je uvedená v eurách.
	2. Cena diela:

Cena bez DPH .................. €

20% DPH .................. €

**Cena celkom vrátane DPH ................. €**

Slovom: ..................................... EUR

Cena za dielo sa skladá z nasledovných položiek:

|  |  |  |
| --- | --- | --- |
| **Pr. č.** | **Stavebný objekt** | **Cena celkom v EURO bez DPH / cena celkom v EURO s DPH** |
| **1.** | **SO07 - časť** | **[•] € / [•] €** |
|  | **SPOLU** | **[•] € / [•] €** |

 Podrobná špecifikácia ceny celého diela tvorí Prílohu č. 1 „Rozpočet zhotoviteľa“ (Rekapitulácia nákladov stavby celkom a ocenené výkazy výmer a súpisy prác a dodávok stavby.)

* 1. Zmluvné strany vyhlasujú, že výška ceny diela je konečná, jednostranne nemenná a sú v nej zahrnuté všetky ekonomicky oprávnené náklady na riadne zhotovenie diela a primeraný zisk zhotoviteľa, , vrátane potrebného materiálu, dopravy, licenčných poplatkov, primeraného zisku, vrátane nákladov za všetky činnosti, doklady a dokumenty požadované v Čl. II tejto zmluvy, nákladov na označenie stavby informačnou tabuľou s údajmi podľa stavebného povolenia a nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, vytýčenie existujúcich inžinierskych sietí, vytýčenie stavby, bezpečnostné opatrenia, atesty, certifikáty, kontrolné skúšky, správy o východiskových odborných prehliadkach a odborných skúškach vyhradených technických zariadení, náklady na prípadnú dielenskú dokumentáciu, dokumentáciu skutočného realizovania stavby, kontrolu realizácie stavby priebežným geodetickým meraním, geodetickú dokumentáciu skutočného vyhotovenia novobudovaných inžinierskych sietí v tlači aj v digitálnej forme, aktualizáciu projektov organizácie dopravy počas výstavby a POD trvalého dopravného značenia a ich odsúhlasenie v OK OD MG BA, dočasné dopravné značenie, odsúhlasenie dopravných trás, náklady na zariadenie staveniska, jeho prevádzku a likvidáciu, stráženie staveniska, jeho zabezpečenie proti vstupu cudzích osôb, úhradu za užívanie verejného priestranstva, miestne poplatky, odvoz a poplatky za skládku a likvidáciu vybúraného nepotrebného materiálu, vodorovnú a zvislú dopravu materiálu, náklady na zabezpečenie odberu vody a el. energie pre stavenisko a náklady na ich spotrebu pre realizáciu stavby, náklady za sťažené podmienky realizácie stavby, územné a prevádzkové vplyvy, prácu v noci a v dňoch pracovného voľna, náklady súvisiace s BOZP a ochranou pred požiarom a pod.
	2. Ak je zmluva výsledkom verejného obstarávania, cenu diela je možné meniť len na základe niektorého z dôvodov uvedených v § 18 zákona o verejnom obstarávaní,  a to len po vzájomnej dohode zmluvných strán a vždy len formou písomného dodatku k zmluve.
	3. Ak sa zmluvné strany po uzavretí zmluvy písomne dohodnú na obmedzení rozsahu diela, je objednávateľ povinný zaplatiť len cenu primerane zníženú o množstvo nerealizovaných merných jednotiek.
	4. V prípade vzniku naviac prác, ktoré vyplynuli z dôvodu potreby zmeny alebo doplnenia Diela v priebehu realizácie Diela, a ktorých vykonanie je potrebné na riadne dokončenie a odovzdanie Diela, prípadné zmeny stavebných materiálov a dodávok alebo iných zmien vyvolaných zo strany Objednávateľa ovplyvňujúcich cenu, budú predmetné práce, ich rozsah a zmena ceny prerokované, odsúhlasené a doriešené medzi Objednávateľom a Zhotoviteľom prostredníctvom písomného dodatku k tejto Zmluve a v medziach § 18 zákona o verejnom obstarávaní.
	5. Cena za vykonanie týchto prípadných naviac prác sa dohodne na základe jednotkových cien zo súťažnej ponuky vo výzve č. xxx, prípadne odsúhlasených predložených cien. V prípade, že súťažná ponuka neobsahuje položky, ktoré sú predmetom naviac prác platí, že ocenenie naviac prác vykoná zhotoviteľ podľa Triednika stavebných prác (metodický pokyn MVRR SR č. 1/2004) a na základe aktuálneho cenníka stavebných prác „CENKROS“, alebo vypracovaných R-položiek pre oceňovanie dielčích prác, ku ktorým nebudú k dispozícii cenníkové položky. V prípade atypických položiek, ktoré sa nenachádzajú v aktuálnom cenníku stavebných prác ,,CENKROS“, musia byť tieto ceny položiek vopred písomne predložené a odsúhlasené Objednávateľom.
	6. V prípade, že Zhotoviteľ Dielo v celom rozsahu riadne a bez vád vykoná a odovzdá spôsobom podľa Čl. IX. tejto Zmluvy Objednávateľovi skôr, ako v lehote výstavby podľa odseku 3.1. tejto Zmluvy, môže za skoršie odovzdanie diela získať bonusovú platbu. Maximálna výška bonusovej platby sa vypočíta ako polovica rozdielu predpokladanej hodnoty zákazky bez DPH a ponukovej ceny Zhotoviteľa bez DPH. Maximálny počet dní, za ktorý možno získať bonusovú platbu, sa vypočíta ako jedna štvrtina lehoty výstavby podľa odseku 3.1. tejto Zmluvy zaokrúhlený na celé dni smerom nahor. Za každý kalendárny deň skoršieho odovzdania Diela podľa predchádzajúcej vety patrí Zhotoviteľovi bonusová platba vypočítaná ako podiel „Maximálnej výšky bonusovej platby“ a „Maximálneho počtu dní, za ktorý možno získať bonusovú platbu“ podľa nasledovného vzorca:

Výška bonusovej platby za 1 deň = ½ (PHZ bez DPH – ponuková cena bez DPH)

 ¼ lehoty výstavby

 Bonusová platba sa uplatní len do dosiahnutia maximálnej výšky bonusovej platby. Bonusová platba v príslušnej výške sa uhradí na základe poslednej faktúry vystavenej Zhotoviteľom po vykonaní a odovzdaní celého Diela. Bonusová platba sa počíta ku dňu predloženia odovzdávacieho protokolu Objednávateľovi podľa Čl. IX. tejto Zmluvy ak v nasledujúcom preberacom konaní nie sú Zhotoviteľovi oznámené žiadne zjavné vady.

* 1. V prípade, ak celková cena Diela podľa tejto Zmluvy je vyššia ako 1 000 000,- EUR (slovom: jeden milión eur) bez DPH sa zmluvné strany dohodli, že z vyššie uvedenej ceny za Dielo je Objednávateľ oprávnený ponechať si určitú časť/sumu ako zádržné, a to nasledovne: Objednávateľ je oprávnený ponechať si zádržné vo výške 5 % (slovom: päť percent) z každej faktúry vystavenej Zhotoviteľom. Zádržné bude, v prípade jeho nepoužitia Objednávateľom, Zhotoviteľovi vyplatené Objednávateľom tak, že časť zádržného, t. j. 2,5 % (slovom: dva a pol percenta) z každej faktúry vyplatí Objednávateľ Zhotoviteľovi do 15 kalendárnych dní po dni právoplatnosti kolaudačného rozhodnutia na Dielo. Zvyšné zádržné vo výške 2,5 % (slovom: dva a pol percenta) z každej faktúry vyplatí Objednávateľ Zhotoviteľovi do 15 kalendárnych dní po uplynutí najdlhšej reklamačnej doby podľa tejto Zmluvy (60 mesiacov od prevzatia Diela). Objednávateľ je oprávnený zádržné použiť kedykoľvek počas celej doby trvania tejto Zmluvy a tiež po zániku Zmluvy, a to na úhradu nákladov a/alebo škody a/alebo zmluvnej pokuty, nárok na ktoré mu vznikol v súvislosti s akýmkoľvek porušením povinnosti Zhotoviteľa podľa tejto Zmluvy, Objednávateľ je oprávnený jednostranne rozhodnúť, či úhradu nákladov a/alebo škody a/alebo zmluvnej pokuty uspokojí zo zádržného (úplne alebo čiastočne) alebo ju bude žiadať od Zhotoviteľa akýmkoľvek iným spôsobom. V prípade, ak zádržné nebude postačovať na úhradu vyššie uvedených nákladov a/alebo škody a/alebo zmluvnej pokuty, zostávajúcu časť uvedených nákladov a/alebo škody a/alebo zmluvnej pokuty môže Objednávateľ požadovať od Zhotoviteľa akýmkoľvek iným spôsobom.
	2. Úprava ceny za dielo je prípustná z titulu objektívneho zvýšenia alebo zníženia cien stavebných prác a materiálov. Za účelom preukázania objektívneho zvýšenia alebo zníženia cien stavebných prác a materiálov a úpravy ceny za dielo sa postupuje v súlade s Metodickým pokynom Ministerstva Dopravy a výstavby Slovenskej republiky č. 19/2022, ktorým sa stanovuje mechanizmus úpravy ceny v dôsledku zmien nákladov pri projektoch opravy a údržby, výstavby, modernizácie a rekonštrukcie inžinierskych stavieb a budov (ďalej len „Metodický pokyn), ktorý tvorí prílohu č. 6 tejto Zmluvy.

Metodický pokyn sa aplikuje s nasledovnými rozdielmi:

1. K prvému uplatneniu mechanizmu indexácie môže dôjsť aj v kvartáli nasledujúcom po kvartáli, v ktorom uplynula lehota na predkladanie ponúk (rozdiel oproti čl. 2 ods. 2 Metodického pokynu);
2. Ak zhotoviteľ nie je podľa tejto Zmluvy povinný predložiť harmonogram výstavby vrátane lehôt výstavby, za rozhodujúce obdobie „t“ sa považuje kvartál, v ktorom došlo k odovzdaniu staveniska a čl. 2 ods. 4 až 6 Metodického pokynu sa neuplatnia.

Ostatné články Metodického pokynu sa aplikujú primerane.

* 1. Zmluvné strany sa dohodli, že objednávateľ neposkytuje zálohové platby ani preddavky.

**Čl. V**

**Platobné podmienky**

* 1. Podkladom pre úhradu ceny je faktúra vystavená Zhotoviteľom po vzniku nároku Zhotoviteľa na zaplatenie ceny podľa tohto článku a doručená Objednávateľovi na adresu jeho sídla uvedenú v záhlaví tejto Zmluvy.
	2. Podkladom pre vystavenie faktúry bude zhotoviteľom vystavený položkový súpis skutočne vykonaných prác a dodávok s výkazom výmer, potvrdený stavebným dozorom objednávateľa do 5 pracovných dní od doručenia a tento položkový súpis bude prílohou každej vystavenej faktúry a bude tvoriť jej neoddeliteľnú súčasť. Povinnou prílohou faktúry je aj podpísaný preberací protokol alebo čiastkový preberací protokol (v prípade, ak v zúčtovacom období prebehlo preberacie konanie podľa tejto zmluvy) a súpis prác za príslušné zúčtovacie obdobie, ktorý v súlade so Zmluvu preukazuje dodanie, vykonanie alebo poskytnutie plnenia alebo ucelenej časti plnenia, ktoré je predmetom fakturácie príslušnej faktúry. Súpis prác je Zhotoviteľ povinný vyhotoviť ako položkový súpis skutočne vykonaných prác a dodávok, pričom súpis prác musí byť potvrdený Objednávateľom
	3. Zmluvné strany sa dohodli na mesačnej fakturácii podľa skutočne vykonaných prác.
	4. Faktúry musia mať všetky náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Faktúry musia obsahovať aj nasledovné údaje: odvolávku na číslo Zmluvy, príp. dodatku, popis plnenia v zmysle Predmetu zmluvy a bankové spojenie. Ak faktúra nebude obsahovať správne údaje alebo prílohy podľa tejto Zmluvy, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená.
	5. Lehota splatnosti faktúry je 30dní odo dňa jej doručenia objednávateľovi, pričom platí, že odmena sa považuje za uhradenú dňom odpísania finančných prostriedkov z bankového účtu objednávateľa v prospech zhotoviteľa. V prípade, ak na akýkoľvek objekt, ktorý je súčasťou Diela je potrebné získať kolaudačné rozhodnutie, posledná faktúra vo výške ...........z ceny za dielo bude vystavená po vydaní právoplatného kolaudačného rozhodnutia. Pokiaľ súčasťou Diela nie je objekt, na ktorý je potrebné získať kolaudačné rozhodnutie, posledná faktúra sa bude vystavovať po odovzdaní a prevzatí Diela v celom rozsahu. Zhotoviteľ je oprávnený vystaviť faktúru po ukončení preberacieho konania vrátane čiastkového preberacieho konania podľa Čl. IX.  tejto Zmluvy a  obdržaní Objednávateľom podpísaného preberacieho protokolu podľa Čl. IX. tejto Zmluvy.
	6. V prípade, že faktúra nebude obsahovať náležitosti uvedené v bode 5.4 tejto zmluvy, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla objednávateľa.
	7. Zmluvné strany sa dohodli, že pohľadávky, ktoré vzniknú z tohto zmluvného vzťahu, nie je možné postúpiť tretej osobe a ani nie je možné zriadiť záložné právo na tieto pohľadávky, ak sa zmluvné strany nedohodnú písomne inak.
	8. Zmluvné strany sa dohodli, že objednávateľ je oprávnený započítať si svoju pohľadávku voči zhotoviteľovi po lehote splatnosti aj bez súhlasu zhotoviteľa oproti akejkoľvek splatnej pohľadávke zhotoviteľa voči objednávateľovi.
	O započítaní pohľadávky je objednávateľ povinný písomne informovať zhotoviteľa.

**Čl. VI**

**Stavenisko**

* 1. Objednávateľ protokolárne odovzdá zhotoviteľovi stavenisko pred začatím prác tak, aby zhotoviteľ mohol na ňom začať práce v súlade s projektovými podkladmi a s podmienkami zmluvy.
	2. Zhotoviteľ je povinný najneskôr v deň odovzdania staveniska Objednávateľovi predložiť:
1. všetky technologické postupy prác, ktoré sa budú realizovať na stavbe;
2. kontrolný a skúšobný plán;
3. plán BOZP.
	1. Zhotoviteľ je povinný na viditeľnom mieste stavbu označiť tabuľou s údajmi podľa § 43i ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
	2. Zhotoviteľ pred začatím stavebných prác na stavenisku viditeľne umiestni oznámenie podľa prílohy č. 1 k nariadeniu vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
	3. Zhotoviteľ zabezpečí vytýčenie trasy podzemných inžinierskych sietí súvisiacich so zhotovením diela pred začatím stavebných prác za účasti ich správcov. V prípade kolízie s objektom je zhotoviteľ povinný ich ochrániť, resp. zabezpečiť ich preloženie v súlade s platnými predpismi. Na určenie hĺbky uloženia podzemných sietí je pred začatím stavebných prác povinný ručne vykopať overovacie sondy. Všetku dokumentáciu k vytýčeniu podzemných inžinierskych sietí je povinný zhotoviteľ odovzdať objednávateľovi v štyroch kópiách.
	4. Zhotoviteľ zabezpečí povolenia o uzávierke dotknutých komunikácií v súvislosti s rozkopávkami, prípadne povolenia na zaujatie verejného priestranstva, ako aj ďalšie potrebné povolenia.
	5. Zhotoviteľ musí zabezpečiť počas realizácie stavby bezpečnosť na stavenisku, prejazdnosť verejných komunikácií, príjazdy do vedľajších objektov, prístupy pre vozidlá polície, rýchlej zdravotnej pomoci a hasičského záchranného zboru.
	6. Zhotoviteľ je povinný udržiavať na stavenisku poriadok a čistotu, odstraňovať odpady ako aj nečistoty vznikajúce jeho prácami v súlade so zákonom č. 79/2015 Z. z. o odpadoch v platnom znení a ukladať ich na skládkach odpadov, ktorých prevádzkovanie je povolené príslušným úradom. Taktiež je povinný zabezpečiť odstraňovanie nečistôt spôsobených jeho činnosťou na verejných komunikáciách pri výkone prác.
	7. Od odovzdania staveniska objednávateľom zhotoviteľovi až do prevzatia zhotoveného diela bez vád a nedorobkov objednávateľom, je zhotoviteľ povinný stavenisko využívať výlučne len pre potreby plnenia predmetu zmluvy a zabezpečiť ochranu majetku objednávateľa, ktorý je predmetom zmluvy pred poškodením a zneužitím. Počas tejto doby znáša nebezpečenstvo škody na zhotovovanej veci zhotoviteľ.
	8. Zhotoviteľ umožní pracovníkom vykonávajúcim stavebno-technický dozor objednávateľa, prípadne aj subjektom vykonávajúcim kontrolu realizácie stavby z hľadiska požiadaviek stavby ako NKP (KPÚ,) užívať kanceláriu, prípadne iný vhodný priestor, kde budú mať kedykoľvek prístup k stavebnému denníku a k dokumentácii stavby. Zároveň zhotoviteľ umožní týmto osobám (pri dodržaní podmienok BOZP) vstup na stavenisko za účelom vykonania kontroly vykonávania diela a jednotlivých pracovných postupov. Pre vylúčenie pochybností sa zmluvné strany dohodli, že objednávateľ je oprávnený označiť ďalšie osoby, ktoré okrem stavebno-technického dozoru objednávateľa budú oprávnené vstúpiť na stavenisko za účelom kontroly vykonaných častí diela a/alebo stavebno-technologických postupov pri realizovaní diela.
	9. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, zhotoviteľ sa ich zaväzuje na vlastné náklady obstarať spolu s komplexným projektom organizácie dopravy ako aj s tým súvisiace práce, pričom za jeho vyhotovenie zodpovedá zhotoviteľ. Všetky plochy a objekty zariadení staveniska je zhotoviteľ povinný umiestniť na pozemkoch objednávateľa. Povolenie na dočasné užívanie verejných a iných plôch a na rozkopávky sa zaväzuje obstarať a poplatky za ne znášať zhotoviteľ. Poplatky a prípadné pokuty za dlhší ako dohodnutý čas užívania je povinný uhrádzať zhotoviteľ.
	10. Prevádzkové, sociálne, prípadne aj výrobné zariadenia staveniska je povinný zabezpečiť zhotoviteľ v súlade s projektovou dokumentáciou. Zhotoviteľ je povinný najneskôr 5 (päť) dní pred začatím prác predložiť objednávateľovi v písomnej forme Plán organizácie výstavby spolu s harmonogramom prác. Prevádzkové, sociálne, výrobné zariadenia staveniska, ako aj iné vybavenia zariadenia staveniska si zabezpečuje zhotoviteľ na vlastné náklady. Náklady na vybudovanie, prevádzkovanie, údržbu a vypratanie zariadenia staveniska sú súčasťou zmluvnej ceny podľa Čl. IV. tejto zmluvy.
	11. Najneskôr do 7 dní po prevzatí zhotoveného diela objednávateľom, je zhotoviteľ povinný vypratať stavenisko a uviesť do pôvodného stavu, a to aj tie jeho časti, ktoré boli realizáciou diela dotknuté a nie sú predmetom plnenia podľa tejto zmluvy.

**Čl. VII**

**Podmienky vykonania diela**

* 1. Zhotoviteľ sa zaväzuje dodržať podmienky uvedené v projektovej dokumentácii, v stavebných povoleniach, vyjadreniach zainteresovaných organizácií k projektovej dokumentácií, v povoleniach na zvláštne užívanie komunikácií a zaujatie verejného priestranstva, podmienky dopravného riešenia a všetky ostatné podmienky a povolenia potrebné pre riadne dokončenie diela, ako aj v prípadných stanoviskách a rozhodnutiach Krajského pamiatkového úradu Bratislava a iných orgánov štátnej správy na úseku ochrany kultúrnych pamiatok.
	2. Zhotoviteľ sa zaväzuje počas celej lehoty výstavby dodržiavať všetky platné zákony a všeobecne záväzné právne predpisy Slovenskej republiky oprávňujúce vykonať dielo na území SR a ktoré súvisia najmä so zaistením bezpečnosti a ochrany zdravia pri práci, bezpečnosti práce a technických zariadení pri stavebných prácach, stavebným zákonom, zákonom o životnom prostredí, zákonom o vodách, zákonom o energetike, zákonom o elektronickej komunikácii, zákonom o ochrane pred požiarom, zákonom o pozemných komunikáciách, VZN, platných STN a iných technických predpisov súvisiacich so zhotovovaním diela. Všetky súvisiace platné STN sú pre vykonanie diela záväzné, všetky práce na diele budú vykonané v súlade s platnými rozhodnutiami – najmä v súlade s územným rozhodnutím a stavebným povolením. Zhotoviteľ sa pri obnove a rekonštrukcii stavby, ktorá je národnou kultúrnou pamiatkou ( ďalej len ,,NKP´´) zaväzuje obzvlášť zodpovedne držiavať podmienky a požiadavky zákona č. 49/2020 Z. z. o ochrane pamiatkového fondu, jeho vykonávacích predpisov ako aj vyjadrení a stanovísk dotknutých orgánov na úseku štátnej správy na ochranu pamiatkového fondu, spolupracovať a riadiť sa pri realizácii diela aj pokynmi metodika Krajského pamiatkového úradu. Zhotoviteľ sa zaväzuje počas trvania tejto Zmluvy, a to najmä pri výkone stavebných prác dodržiavať v plnom rozsahu všetky platné právne predpisy, v opačnom prípade zodpovedá Objednávateľovi za všetky škody, ktoré Objednávateľovi nesplnením tohto odseku vznikli.
	3. Miesto plnenia je uvedené v čl. I tejto zmluvy.
	4. Objednávateľ si vyhradzuje právo spolurozhodovať o použití všetkých výrobkov, ktoré majú byť zabudované v stavbe (materiál, tvar, farba a pod.) v súlade s požiadavkami navrhnutými v projektovej dokumentácii.
	5. Zhotoviteľ sa zaväzuje odo dňa prevzatia staveniska viesť stavebný denník prostredníctvom oprávnenej osoby v súlade s § 28 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona (k § 46d stavebného zákona), do ktorého bude zapisovať všetky skutočnosti rozhodujúce pre plnenie zmluvy, najmä údaje o časovom postupe prác, ich akosti, odchýlky od projektovej dokumentácie stavby a ich zdôvodnenie a pod. Zápis bude zaznamenaný vždy v deň, keď boli práce vykonané alebo došlo ku skutočnostiam, ktoré je potrebné zaznamenať. V priebehu pracovného času musí byť denník na stavbe trvale prístupný. Záväzok viesť stavebný denník sa končí dňom, keď sú odstránené všetky vady a nedorobky a nedostatky podľa kolaudačného rozhodnutia. Stavebný denník sa uchováva minimálne do doby uplynutia lehoty na uplatnenie práv zo zodpovednosti za vady, resp. zo záruky.
	6. Na stavbe musí byť k dispozícii projektová dokumentácia stavby overená v stavebnom konaní a všetky doklady, týkajúce sa uskutočňovanej stavby.
	7. Zhotoviteľ je povinný vyzvať stavebno-technický dozor objednávateľa na preverenie a prevzatie všetkých prác, ktoré v ďalšom pracovnom postupe budú zakryté, alebo sa stanú neprístupnými. Výzva musí byť doručená najmenej tri pracovné dni vopred (písomne alebo elektronicky) a zaznamenaná v stavebnom denníku. Ak tak zhotoviteľ diela neurobí, je povinný znášať náklady dodatočného odkrytia, pokiaľ objednávateľ také odkrytie požaduje.
	8. Zhotoviteľ oznámi objednávateľovi najmenej dva pracovné dni vopred vykonanie každej predpísanej skúšky.
	9. Zhotoviteľ je povinný riadiť vykonávanie prác tak, aby nedošlo k poškodeniu zdravia vlastných pracovníkov ani tretích osôb a poškodeniu majetku ani stavby. Zhotoviteľ zodpovedá za bezpečnosť a ochranu zdravia svojich zamestnancov a tretích osôb zdržujúcich sa na stavenisku a za dodržiavanie predpisov ochrany pred požiarmi.
	10. Zhotoviteľ môže na stavbe nasadiť len pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky MPSVaR 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zhotoviteľ je zodpovedný za to, že práceneschopnosť, dovolenky a iná absencia pracovníkov neovplyvnia plnenie povinností Zhotoviteľa podľa tejto Zmluvy a nebudú sa považovať za zásah vyššej moci (vis maior). Zhotoviteľ je povinný dodržiavať opatrenia na ochranu majetku Objednávateľa a tretích osôb. Ak Zhotoviteľ vo verejnom obstarávaní, ktorého výsledkom je táto Zmluva, preukázal splnenie podmienok účasti určených podľa § 34 ods. 1 písm. g) zákona o verejnom obstarávaní osobou podľa § 34 ods. 3 zákona o verejnom obstarávaní, musí táto osoba reálne vykonávať stavebné práce alebo služby, na ktoré kapacity poskytla.
	11. Zhotoviteľ je povinný zabezpečiť jednotlivé pracoviská staveniska proti možnosti vzniku úrazu alebo škody počas vykonávania prác, ako aj po ukončení každej pracovnej zmeny.
	12. Zhotoviteľ je povinný zabezpečiť absolútnu súčinnosť s ďalšími prípadnými dodávateľmi objednávateľa.
	13. Pred začiatkom stavebných prác a v prípade potreby aj priebežne počas prác je zhotoviteľ povinný všetky zmeny v projekte konzultovať s projektantom, ktorý bude pri realizácii poskytovať autorský dozor.
	14. Zhotoviteľ sa zaväzuje vykonávaním dennej kontroly všetkých osôb oprávnených pohybovať sa na stavenisku kvalifikovanou a oprávnenou osobou na zaistenie BOZP v zmysle vyhlášky MPSVaR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zároveň bude viesť evidenciu o poučení pracovníkov na stavbe v stavebnom denníku a ďalšom doklade (záznamy bezpečnostného technika na stavbe). Zodpovedná osoba určená zhotoviteľom je povinná informovať každý deň na začiatku pracovnej zmeny pred začatím prác svojich pracovníkov, vykonávajúcich stavebné práce, o rozsahu a druhu práce, technologických postupoch naplánovaných na deň, vykonávať poučenie pracovníkov o bezpečných pracovných postupoch a o nebezpečenstvách a ohrozeniach zdravia pri práci a o tomto informovaní viesť v stavebnom denníku záznam.
	15. Stavebno-technický dozor je oprávnený dať pracovníkom zhotoviteľa príkaz prerušiť a zastaviť práce, pokiaľ zodpovedný stavbyvedúci nie je dosiahnuteľný, ak je ohrozená bezpečnosť uskutočňovanej stavby a jej okolia, život alebo zdravie pracujúcich na stavbe, ak hrozia iné vážne hospodárske škody alebo ak výkon prác nie je v súlade s projektovou dokumentáciou.
	16. V prípade realizácie stavebných prác v dňoch pracovného voľna a pokoja si zhotoviteľ zabezpečí príslušné povolenie.
	17. Zhotoviteľ sa zaväzuje na vlastné náklady zabezpečiť ochranu stromovej vegetácie počas stavebných prác podľa platných právnych predpisov, a to až do odovzdania a prevzatia diela.
	18. Zhotoviteľ predloží doklad pri prevzatí staveniska, ktorým preukáže možnosť nakladania s komunálnymi odpadmi na území hlavného mesta SR Bratislavy, ktorým je overená kópia platnej zmluvy o nakladaní s komunálnymi odpadmi a drobnými stavebnými odpadmi uzatvorenej podľa § 269 ods. 2 Obchodného zákonníka, § 81 ods. 13 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a Všeobecne záväzného nariadenia hlavného mesta Slovenskej republiky Bratislavy č. 6/2020 z 25. júna 2020 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy. V prípade, že zhotoviteľ nezabezpečuje zhodnocovanie a zneškodnenie odpadov sám, preukáže, že pri plnení zmluvy bude mať zabezpečené služby zariadenia na zhodnocovanie odpadov, služby spaľovne, služby zariadenia na zneškodňovanie odpadov. Zhotoviteľ preukáže splnenie týchto podmienok platným rozhodnutím orgánu štátnej správy v odpadovom hospodárstve, vydaným zhotoviteľovi alebo jeho zmluvnému partnerovi; v takom prípade zhotoviteľ predloží zmluvu alebo prísľub, ktorým môže byť zmluva o budúcej zmluve so subjektom, ktorý prevádzkuje zariadenie na zhodnotenie biologicky rozložiteľných odpadov zo zelene, stavebného odpadu, zariadenie na energetické zhodnotenie a zneškodnenie komunálneho odpadu; doklad zhotoviteľ doloží originálom alebo jeho úradne osvedčenou kópiou.
	19. Zhotoviteľ je povinný doložiť všetky vážne lístky ako doklad o zabezpečení zhodnotenia/zneškodnenia odpadu, a to najneskôr pred vystavením poslednej faktúry a zároveň je povinný nakladať s odpadom v súlade s hierarchiou odpadového hospodárstva.
	20. Zhotoviteľ nesmie porušiť štátnu niveláciu.
	21. Zhotoviteľ zabezpečí počas výstavby kontrolu realizácie stavby geodetickým meraním v súradnicovom systéme S-JTSK a výškovom systéme B.p.v.
	22. Zhotoviteľ prehlasuje, že je oprávnený (spôsobilý) vykonávať činnosť, ktorá je predmetom zmluvy a je pre túto činnosť v plnom rozsahu náležite kvalifikovaný. Zhotoviteľ je povinný zabezpečiť na vlastné náklady minimálne jedného stavbyvedúceho na činnosti pozemné stavby alebo inžinierske stavby zodpovedného za riadenie stavebných prác. Stavbyvedúci musí spĺňať podmienky preukázané dokladom o odbornej spôsobilosti stavbyvedúceho vydaným alebo notifikovaným podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov v overenej kópii s originálom odtlačku pečiatky a s originálom podpisu odborne spôsobilej osoby (stavbyvedúci) alebo iným ekvivalentným dokladom.
	23. Zhotoviteľ prehlasuje, že je oboznámený s miestnymi pomermi dôležitými pre úspešné zvládnutie všetkých dojednaných prác, s projektovou dokumentáciou a so všetkými podkladmi potrebnými pre riadne zhotovenie a odovzdanie diela.
	24. Zhotoviteľ sa zaväzuje, že akékoľvek stavebné úpravy budú realizované takým spôsobom, aby nad mieru primeranú pomerom nerušili a/alebo neobmedzovali hlukom, prašnosťou, vibráciami, pachom a ďalšími nepriaznivými vplyvmi iných nájomcov, užívateľov alebo návštevníkov susedných objektov.

**Čl. VIII**

**Vzájomné spolupôsobenie, záväzky a povinnosti zmluvných strán**

* 1. Zmluvné strany sú povinné poskytnúť si navzájom všetku potrebnú súčinnosť pri vykonaní diela, najmä sa vzájomne informovať o všetkých skutočnostiach dôležitých pre riadne plnenie zmluvy. Objednávateľ je v rámci súčinnosti povinný zabezpečiť vydanie územného rozhodnutia a stavebného povolenia.
	2. Zhotoviteľ je zodpovedný za to, že dielo bude vykonané podľa tejto zmluvy, podľa projektovej dokumentácie a v zodpovedajúcej kvalite, bez vád a nedorobkov.
	3. V prípade, ak na akýkoľvek objekt, ktorý je súčasťou diela je potrebné získať kolaudačné rozhodnutie, zhotoviteľ je povinný na vlastné náklady odovzdať všetky potrebné doklady a podklady pre úspešné zabezpečenie právoplatného kolaudačného rozhodnutia. Objednávateľ ako stavebník zabezpečuje kolaudáciu. Zhotoviteľ je povinný poskytnúť objednávateľovi maximálnu súčinnosť pri kolaudačnom konaní.
	4. Objednávateľ zabezpečí pre zhotoviteľa:
		1. odovzdanie 2 ks stavebno - realizačnej projektovej dokumentácie (PD) – v tlačenej verzíí a jedno vyhotovenie PD na USB,
		2. odovzdanie kópie právoplatného stavebného povolenia, oznámení, rozhodnutí a záväzných stanovísk orgánov štátnej správy, samosprávy a obce, doklady z prerokovania projektovej dokumentácie v stavebnom konaní, ktoré má v čase odovzdania staveniska k dispozícii,
		3. odovzdanie povolení a rozhodnutí (zaujatie verejného priestranstva, rozkopávky, uzávierky komunikácií) v súlade s projektom organizácie výstavby (POV) a projektom organizácie dopravy (POD), ak nimi objednávateľ disponuje,
		4. protokolárne odovzdanie staveniska zhotoviteľovi po uzavretí tejto zmluvy,
		5. výkonobčasného stavebno-technického dozoru.
	5. Zhotoviteľ zabezpečí pre objednávateľa:
1. činnosti, doklady a dokumenty uvedené v Čl. II., bod 2.3 a Čl. VI. ods. 6.6 a Čl. VII. ods. 7.19 tejto zmluvy a v opise predmetu zákazky,
2. pred začatím prác a počas realizácie stavby fotodokumentáciu skutkového stavu stavby, dotknutých objektov a zakrývaných stavebných prác v mieste celej stavby na vlastné náklady v primeranej kvalite (minimálne 300 dpi),
3. potvrdenia oprávneného prevádzkovateľa skládky alebo zariadenia na likvidáciu a recykláciu odpadu po prevzatí odpadov zo stavebnej činnosti s vyčíslením ich množstva podľa skupiny, druhu a kategórie,
4. prípravu na vykonanie komplexného vyskúšania zhotoveného diela.
5. súčinnosť pri kolaudácií dokončeného diela
	1. Zhotoviteľ nie je v omeškaní s odovzdaním diela, ak stavebné práce nemohli byť začaté alebo museli byť prerušené z dôvodu nepriaznivých poveternostných podmienok, ktoré objektívne, v zmysle platnej legislatívy a STN, neumožňujú realizáciu diela. Zhotoviteľ nie je v omeškaní s odovzdaním diela, ak omeškanie bolo spôsobené v dôsledku vyššej moci (živelná udalosť, občianske nepokoje, vojna a pod.) alebo z dôvodov archeologických nálezov na stavbe. O dobu trvania vyššie uvedených prekážok sa predlžujú termíny dohodnuté v tejto zmluve a objednávateľ sa zaväzuje dohodnúť so zhotoviteľom primeranú zmenu ustanovení tejto zmluvy.
	2. Zhotoviteľ nesie všetky riziká a nebezpečenstvá súvisiace s vykonaním diela, ako i nebezpečenstvo na diele do okamihu riadneho odovzdania celého diela objednávateľovi a jeho prevzatia objednávateľom.
	3. V prípade vzniku škôd spôsobených činnosťou zhotoviteľa na veciach objednávateľa alebo tretích osôb, na stavbe, na NKP alebo na susedných stavbách alebo pozemkoch alebo na diele samotnom po dobu výstavby, je zhotoviteľ povinný túto škodu bezodkladne odstrániť.
	4. Zhotoviteľ v plnom rozsahu zodpovedá za nebezpečenstvo vzniku škody na diele, za akékoľvek zhoršenie diela, a akékoľvek iné škody vzniknuté objednávateľovi resp. tretím osobám v súvislosti s vykonávaním diela počas celej doby realizácie diela (vrátane škôd, ktoré budú spôsobené okrem iného napr. krádežou materiálu, výrobných prostriedkov, resp. vandalizmom a pod.), t. j. v období od podpísania protokolu o odovzdaní a prevzatí staveniska až do momentu podpísania preberacieho protokolu.
	5. Zhotoviteľ je povinný vykonať všetky potrebné opatrenia potrebné na to, aby sa predchádzalo vzniku akýchkoľvek škôd na diele a škôd súvisiacich s vykonávaním diela, resp. aby sa predchádzalo akémukoľvek zhoršeniu diela, a to najmä, nie však výlučne:
6. realizovať nepretržité stráženie staveniska,
7. realizovať oplotenie staveniska a udržiavať ho na vlastné náklady v plne funkčnom stave počas celej doby vykonávania diela,
8. zamedziť prístup na stavenisko akýmkoľvek nepovolaným osobám,
9. neporušiť štátnu niveláciu.
	1. Ak budú pri zhotovovaní diela zistené skryté prekážky v zmysle ust. § 552 Obchodného zákonníka, zabezpečí zhotoviteľ v spolupráci s objednávateľom ich odstránenie tak, aby nebola narušená plynulosť vykonávania prác zhotoviteľom.
	2. Zhotoviteľ preukáže, že má uzatvorené poistenie zodpovednosti za škodu spôsobenú prevádzkou organizácie, uzavreté na poistnú sumu, ktorá bude minimálne vo výške ceny diela počas jeho realizácie až po prevzatie Diela na základe preberacieho protokolu (Príloha č. 2 tejto zmluvy) a zároveň je povinný toto poistenie udržiavať v platnosti počas celej doby trvania tejto zmluvy. Zhotoviteľ sa zaväzuje preukázať platnosť poistenia kedykoľvek počas platnosti tejto zmluvy do 3 pracovných dní od vyžiadania objednávateľom. Zhotoviteľ sa zaväzuje predložiť objednávateľovi do 15 dní po podpise zmluvy poistný certifikát na poistenie diela.
	3. Poplatky, prípadne pokuty a majetkové sankcie z nedodržania podmienok stanovených povoľujúcimi orgánmi znáša zhotoviteľ diela v plnom rozsahu.
	4. Zhotoviteľ je povinný plniť predmet zmluvy najmä vlastnými kapacitami. Zhotoviteľ môže poveriť vykonaním časti diela aj iný právny subjekt, t. j. svojich subdodávateľov. Pri vykonávaní časti diela iným subdodávateľom má zhotoviteľ rovnakú zodpovednosť, ako keby dielo vykonával sám. Subdodávateľ musí spĺňať všetky zákonné požiadavky a to aj vo vzťahu k zákonu o verejnom obstarávaní. Objednávateľ nenesie akúkoľvek zodpovednosť voči subdodávateľom Zhotoviteľa. V prípade, ak na výkon činnosti časti diela, ktorú subdodávateľ zabezpečuje, boli vo verejnom obstarávaní, ktorého výsledkom je táto zmluva, požadované akéhokoľvek oprávnenia, certifikáty alebo iné doklady, prípadne určitá miera skúseností je zhotoviteľ povinný predložiť aj dotknuté doklady, ktorých držiteľom je navrhovaný subdodávateľ v rovnakej alebo vyššej miere.
	5. Zhotoviteľ garantuje podpisom tejto zmluvy spôsobilosť subdodávateľov na vykonanie diela podľa tejto zmluvy. Počas trvania zmluvy je zhotoviteľ oprávnený zmeniť subdodávateľa uvedeného v  prílohe č. 4 k tejto zmluve (ďalej len ako „**príloha č.4**“) výlučne na základe predchádzajúceho písomného súhlasu udeleného objednávateľom a následne uzavretého dodatku k tejto zmluve. Zoznam subdodávateľov bude tvoriť prílohu č. 4 tejto zmluvy len v prípade, ak uchádzač uvedie, že na realizácii predmetu zákazky sa budú podieľať subdodávatelia. Nový subdodávateľ musí spĺňať povinnosť zápisu v registri partnerov verejného sektora podľa príslušných ustanovení tejto zmluvy a podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o RPVS**“), v prípade, ak mu takáto povinnosť zo zákona o RPVS vyplýva.
	6. Objednávateľ má právo odmietnuť uzavrieť dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o RPVS, v prípade, ak mu takáto povinnosť zo zákona o RPVS vyplýva, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.). Zhotoviteľ vyhlasuje, že príloha č. 4 zmluvy obsahuje aktuálne a úplné údaje v zmysle ustanovenia § 41 ods. 3, 4 a 6 zákona o verejnom obstarávaní účinného v čase uzavretia zmluvy. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len ako „**údaje**“). Zmenu údajov akéhokoľvek subdodávateľa je zhotoviteľ povinný bezodkladne písomne oznámiť objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k tejto zmluve.
	7. Zhotoviteľ je povinný písomne oznámiť Objednávateľovi akúkoľvek zmenu údajov o subdodávateľoch najneskôr do 5 (piatich) kalendárnych dní pred vykonaním zmeny.
	8. Zhotoviteľ a jeho subdodávatelia, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, sú povinní na účely poskytnutia riadnej súčinnosti potrebnej na uzavretie zmluvy a počas trvania zmluvy byť zapísaní v registri partnerov verejného sektora. Porušenie tejto povinnosti sa považuje za podstatné porušenie tejto zmluvy.
	9. Zhotoviteľ nie je oprávnený previesť akékoľvek záväzky a pohľadávky vyplývajúce z tejto zmluvy na tretiu osobu, ako ani práva a povinností vyplývajúce zhotoviteľovi bez predchádzajúceho písomného súhlasu objednávateľa. Zhotoviteľ nie je oprávnený započítať voči pohľadávkam objednávateľa žiadne prípadné svoje pohľadávky voči objednávateľovi.
	10. Zhotoviteľ bude informovať objednávateľa o stave rozpracovanosti diela na kontrolných dňoch, ktoré bude objednávateľ organizovať podľa potreby.
	11. Zhotoviteľ sa zaväzuje, že predmet zmluvy bude realizovaný kľúčovými odborníkmi podľa ods. 7.22 uvedenými v Prílohe č. 4 „Zoznam kľúčových odborníkov” tejto Zmluvy, prostredníctvom ktorých Zhotoviteľ preukázal splnenie podmienok účasti podľa § 34 ods. 1 písm. g) ZVO pre zaradenie do predmetného DNS. Zmena kľúčového odborníka počas trvania tejto Zmluvy je možná len na základe písomnej odôvodnenej žiadosti Zhotoviteľa, ktorej prílohou budú doklady preukazujúce splnenie podmienok účasti a kvalitatívnych kritérií (pokiaľ sa uplatnili) navrhovaného kľúčového odborníka na úrovni rovnakej alebo vyššej ako u pôvodného kľúčového odborníka. Zhotoviteľ je oprávnený zmeniť kľúčových odborníkov len s predchádzajúcim písomným súhlasom Objednávateľa, a to prostredníctvom uzavretia písomného dodatku k tejto Zmluve.
	12. Zhotoviteľ je povinný zabezpečiť počas uskutočňovania stavebných prác nepretržitú prítomnosť svojho zodpovedného zástupcu (stavbyvedúceho) na stavbe, ktorý bude mať splnomocnenie riešiť problémy počas uskutočňovania stavby.
	13. Ak objednávateľ, stavebno-technický dozor alebo iné subjekty oprávnené kontrolovať vykonávanie diela (bod 7.10 tejto zmluvy) zistia, že zhotoviteľ vykonáva dielo v rozpore so svojimi povinnosťami, je objednávateľ oprávnený dožadovať sa zápisom v stavebnom denníku toho, aby zhotoviteľ odstránil vady vzniknuté chybným vykonávaním diela. Ak zhotoviteľ neurobí nápravu ani v primeranej lehote mu na to poskytnutej, je objednávateľ oprávnený dať pokyn na zastavenie stavebných prác.
	14. Zhotoviteľ je povinný poskytnúť požadované informácie, dokladovať svoju činnosť a umožniť vstup zamestnancom vykonávajúcim kontrolu do objektov a na pozemky súvisiace s dielom za účelom kontroly plnenia podmienok tejto zmluvy.
	15. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len ako „pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
	16. V prípade, ak sa akákoľvek časť diela a/alebo dokumentácia prislúchajúca k dielu alebo s dielom súvisiaca vypracované Zhotoviteľom považujú za dielo podľa zákona č. 185/2015 Z. z., Autorský zákon v znení neskorších predpisov ( ďalej len ako „Autorský zákon“) (ďalej spolu na účely tohto článku tiež len „Dielo“), Zhotoviteľ týmto udeľuje v súlade s príslušnými ustanoveniami Autorského zákona Objednávateľovi súhlas vyššie uvedené Dielo a/alebo časť Diela voľne používať podľa vlastného uváženia objednávateľa. Objednávateľ je oprávnený najmä, nie však výlučne rozmnožovať, spracovávať a upravovať Dielo a/alebo časť Diela a voľne ich modifikovať a prispôsobovať podľa vlastnej potreby sám, alebo tiež prostredníctvom akýchkoľvek tretích osôb. Takáto licencia je udelená ako výhradná (bez povinnosti objednávateľa ju využiť), na dobu trvania majetkových práv k vyššie uvedenému Dielu a/alebo časti Diela podľa § 32 Autorského zákona, v neobmedzenom územnom rozsahu a v neobmedzenom vecnom rozsahu, pričom objednávateľ má právo udeliť akejkoľvek tretej osobe sublicenciu alebo postúpiť licenciu v rozsahu udelenej licencie, pričom udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, objednávateľ nie je povinný informovať autora/zhotoviteľa o osobe postupníka. Zmluvné strany sa týmto dohodli, že licenciu podľa tohto článku zmluvy o dielo udeľuje zhotoviteľ objednávateľovi bezodplatne. Zánik tejto zmluvy a/alebo nemá vplyv na trvanie licencií podľa tohto článku zmluvy, pričom licencie podľa tohto článku zmluvy nekončia zánikom zmluvy o dielo a zostávajú platné a účinné.
	17. Zhotoviteľ sa zaväzuje, že na zhotovenie diela použije zariadenia, výrobky a materiály, ktoré spĺňajú harmonizované podmienky podľa nariadenia Európskeho parlamentu a Rady EÚ č. 305/2011 a v zmysle príslušných ustanovení zákona č. 133/2013 Z. z. o stavebných výrobkoch a o zmene a doplnení niektorých zákonov v platnom znení a majú certifikát vydaný resp. overený štátnou skúšobňou alebo vyhlásenie výrobcu o parametroch. Certifikáty preukázania parametrov použitých materiálov, výrobkov a zariadení predloží zhotoviteľ objednávateľovi pred ich zabudovaním.

**Čl. IX**

**Odovzdanie a prevzatie diela**

* 1. Odovzdanie a prevzatie diela sa vykoná až po úplnom dokončení diela bez vád a bez nedokončených prác, ktoré by bránili riadnemu užívaniu diela. Dielo môže byť odovzdané a prevzaté pred dohodnutým termínom odovzdania a prevzatia, po predchádzajúcej vzájomnej dohode. Zhotoviteľ je povinný odovzdať Dielo Objednávateľovi bez vád a v lehote podľa Čl. III. tejto Zmluvy. Pojem dielo bez vád pre účely tejto Zmluvy znamená dielo, ktoré spĺňa kvalitatívne a kvantitatívne vlastnosti podľa Zmluvy a zároveň je v súlade so všeobecne záväznými právnymi predpismi. Zhotoviteľ odovzdá Dielo predložením odovzdávacieho protokolu Objednávateľovi. Ak Zhotoviteľ má na základe harmonogramu realizácie Diela alebo po dohode s Objednávateľom odovzdať ucelenú časť Diela formou čiastkového odovzdávacieho protokolu, pre tento prípad pojem Dielo použité v tomto článku zahŕňa a označuje tiež ucelenú časť Diela a pojem preberacie konanie zahŕňa a označuje tiež čiastkové preberacie konanie, týkajúce sa len ucelenej časti Diela.
	2. Zhotoviteľ k preberaciemu konaniu pripraví všetky doklady a dokumenty uvedené v podmienkach zmluvy a v Čl. II. bod 2.3, v Čl. VI. ods. 6.6, v Čl. VII. ods. 7.19 a v Čl. VIII. ods. 8.5 tejto zmluvy.
	3. Dňom odovzdania Diela podľa odseku 9.1. tejto Zmluvy sa začína preberacie konanie. Počas preberacieho konania je Objednávateľ povinný skontrolovať Dielo a je oprávnený oznámiť Zhotoviteľovi skutočnosť, že Dielo ma vady.
	4. Zhotoviteľ prizve k preberaciemu konaniu aj subdodávateľov, ktorí sa na zhotovovaní diela spolupodieľali ak ich účasť je potrebná.
	5. O odovzdaní a prevzatí diela spíšu zmluvné strany Protokol o odovzdaní a prevzatí diela (ďalej len „protokol“). Protokol spisuje objednávateľ. Protokol obsahuje aj súpis zistených vád a drobných nedorobkov, termíny na ich odstránenie, príp. záznam o nevyhnutných dodatočne požadovaných prácach a prehlásenie objednávateľa, že dielo preberá. Objednávateľ je oprávnený, nie však povinný, dielo prevziať aj v prípade ak v Protokole budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke (užívaniu) dokončeného diela a jeho kolaudácii.
	6. Súčasťou protokolu je potvrdenie, že boli vykonané všetky predpísané skúšky a revízie, ak sú potrebné. Zhotoviteľ je povinný pripraviť a doložiť pri odovzdávajúcom konaní všetky nevyhnutné doklady o uskutočnených skúškach, revíziách a materiáloch, ak to ich povaha vyžaduje. Zhotoviteľ je tiež povinný odovzdať dokumentáciu skutočného realizovania stavby so zapísanými a zakreslenými všetkými zmenami vzniknutými počas výstavby.
	7. V prípade, že Dielo má vady, Zhotoviteľ je povinný ich odstrániť a Dielo bez vád Objednávateľovi odovzdať v primeranej lehote poskytnutej Objednávateľom na odstránenie týchto vád, čím začína nové preberacie konanie.
	8. Ak odovzdané Dielo nemá zjavné vady, Objednávateľ doručí bez zbytočného odkladu Zhotoviteľovi preberací protokol, ktorý je podkladom na vystavenie faktúry spolu so súpisom prác.
	9. Pre vylúčenie pochybností, odovzdávací, preberací protokol a oznámenie o vadách podpisujú v mene zmluvných strán ich kontaktné osoby špecifikované v Čl. XV. tejto Zmluvy.
	10. Ak objednávateľ odmieta prevziať dielo z dôvodu, že dielo má vady, je objednávateľ povinný spísať zápis o odmietnutí prevzatia diela, uviesť v ňom svoje dôvody a lehotu na odstránenie vád diela. Po odstránení nedostatkov, pre ktoré objednávateľ odmietol prevziať dielo, sa opakuje konanie o odovzdaní a prevzatí v potrebnom rozsahu, o čom sa vyhotoví protokol podľa vyššie uvedeného znenia.

**Čl. X**

**Záručná doba a zodpovednosť za vady**

* 1. Zhotoviteľ zodpovedá za to, že dielo bude zhotovené podľa projektovej dokumentácie a podľa zmluvných podmienok, v súlade so súťažnými podkladmi, všeobecne záväznými právnymi predpismi a technickými normami a že v čase odovzdania a počas záručnej doby nebude mať žiadne vady a bude mať vlastnosti určené v projektovej dokumentácií a dohodnuté v tejto Zmluve a v prílohách, tvoriacich jej neoddeliteľnú súčasť.
	2. Zhotoviteľ zodpovedá za vady, ktoré má dielo v čase jeho odovzdania objednávateľovi. Zhotoviteľ zodpovedá za vady diela vzniknuté aj po tomto čase, ak boli spôsobené porušením jeho povinností. Zhotoviteľ zodpovedá počas záručnej doby aj za vady diela v rozsahu záruky za akosť.
	3. Vadou sa rozumie akákoľvek odchýlka v kvalite, rozsahu alebo v parametroch Diela, stanovených v tejto Zmluve, v prílohách tvoriacich jej neoddeliteľnú súčasť, vo všeobecne záväzných právnych predpisoch a technických normách, platných v Slovenskej republike. Za vady Diela sa považujú aj chýbajúce alebo neúplné doklady, ktoré je Zhotoviteľ povinný podľa Zmluvy odovzdať Objednávateľovi spolu s Dielom.
	4. Záručná doba na vyhotovené dielo je 60 mesiacov a začína plynúť dňom odovzdania diela. Na technologické časti Diela je záručná doba 24 mesiacov. Obe záručné doby začínajú plynúť dňom doručenia preberacieho protokolu podľa Čl. IX. odsek 9.8 tejto Zmluvy. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
	5. Zhotoviteľ je povinný reklamované vady a nedorobky odstrániť na vlastné náklady do 15 dníod obdržania oprávnenej reklamácie objednávateľa, resp. v lehote dohodnutej pri reklamačnom konaní, ktoré zvoláva objednávateľ. Prevzatie vykonaného odstránenia vád a nedorobkov sa uskutoční písomnou formou za účasti zhotoviteľa a objednávateľa. V prípade, ak Zhotoviteľ v lehote na odstránenie vady neodstráni vadu Diela na svoje náklady, vzniká Objednávateľovi nárok voči Zhotoviteľovi na uplatnenie zmluvnej pokuty vo výške 200,- € (slovom: dvesto eur) za každý deň omeškania s odstránením vady. Objednávateľ má súčasne právo odstrániť tieto vady sám, alebo poveriť odstránením vád tretiu osobu. Objednávateľ je oprávnený fakturovať takto vzniknuté náklady, Zhotoviteľovi formou vystavenia osobitnej faktúry na Zhotoviteľa a Zhotoviteľovi vzniká povinnosť tieto náklady Objednávateľovi uhradiť. Po odstránení vád, zistených pri odovzdaní a prevzatí Diela a/alebo po odstránení reklamovaných vád, pripraví Zhotoviteľ záznam, ktorý potvrdia svojím podpisom zodpovední zástupcovia oboch zmluvných strán.
	6. Záručná doba neplynie za podmienky, že objednávateľ nemôže dielo používať s ohľadom na jeho vady, ktorých odstránenie uplatnil u zhotoviteľa.
	7. Zaplatením zmluvnej pokuty sa Zhotoviteľ nezbavuje povinnosti odstrániť vady Diela. Objednávateľ sa zaväzuje Zhotoviteľovi písomne potvrdiť skutočnosť, že vada Diela bola odstránená, až po jej skutočnom odstránení.

**Čl. XI**

**Zmluvná pokuta a náhrada škody**

* 1. Zmluvné strany sa dohodli na zmluvných pokutách nasledovne:
	2. V prípade omeškania zhotoviteľa s odovzdaním diela objednávateľovi v lehote podľa Čl. III. bod 3.1. zmluvy, je zhotoviteľ povinný zaplatiť objednávateľovi zmluvnú pokutu vo výške 0,05 % z ceny diela bez DPH za každý, aj začatý deň omeškania,
	3. V prípade omeškania zhotoviteľa s odstránením vád a nedorobkov diela oproti lehote uvedenej v protokole, je zhotoviteľ povinný zaplatiť objednávateľovi zmluvnú pokutu vo výške 100,00 € za každý, aj začatý deň omeškania až do dňa odstránenia týchto vád a nedorobkov,
	4. V prípade omeškania zhotoviteľa s vyprataním staveniska, je zhotoviteľ povinný zaplatiť objednávateľovi zmluvnú pokutu vo výške 100,00 € za každý, aj začatý deň omeškania.
	5. V prípade omeškania zhotoviteľa s odstránením reklamovaných vád diela počas záručnej doby v lehote podľa Čl. X., bod 10.4 zmluvy, je zhotoviteľ povinný zaplatiť objednávateľovi zmluvnú pokutu vo výške 100,00 € za každý, aj začatý deň omeškania až do dňa odstránenia týchto vád a nedorobkov.
	6. V prípade, ak sa ktorékoľvek z vyhlásení zhotoviteľa podľa Čl. VIII., bodu 8.25 tejto zmluvy ukáže ako nepravdivé a objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom zhotoviteľom nelegálne zamestnávaných osôb, je zhotoviteľ povinný zaplatiť objednávateľovi zmluvnú pokutu vo výške 130 % výšky sankcie uloženej kontrolným orgánom objednávateľovi, a zároveň objednávateľovi vzniká právo na odstúpenie od tejto zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči zhotoviteľovi aj opakovane.
	7. V prípade, ak objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, objednávateľ je oprávnený požadovať od zhotoviteľa zaplatenie zmluvnej pokuty vo výške 130 % výšky daňovej povinnosti, ktorá takto objednávateľovi vznikla.
	8. V prípade omeškania objednávateľa so zaplatením faktúry je objednávateľ povinný zaplatiť zhotoviteľovi úrok z omeškania podľa § 369a v spojení s § 369 ods. 2 ObZ a podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení neskorších predpisov.
	9. Akákoľvek zmluvná pokuta podľa tejto zmluvy je splatná do 15 dní odo dňa jej uplatnenia u zhotoviteľa. Akúkoľvek zmluvnú pokutu podľa tohto článku zmluvy je objednávateľ oprávnený započítať s existujúcim alebo budúcim záväzkom voči zhotoviteľovi a to aj z iného existujúceho alebo budúceho zmluvného vzťahu. O započítaní pohľadávky je Objednávateľ povinný písomne informovať Zhotoviteľa.
	10. Uplatnením zmluvnej pokuty u zhotoviteľa a/alebo zaplatením zmluvnej pokuty zhotoviteľom nie je dotknuté právo objednávateľa uplatňovať u zhotoviteľa v plnom rozsahu náhradu škody spôsobenú porušením povinností zo strany zhotoviteľa, na ktoré sa vzťahuje zmluvná pokuta.
	11. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje zhotoviteľa ďalej plniť povinnosť zabezpečenú zmluvnou pokutou.
	12. Zhotoviteľ zodpovedá objednávateľovi za všetku škodu, ktoré vzniknú objednávateľovi v dôsledku porušenia povinností zhotoviteľa vyplývajúcich z tejto zmluvy a/alebo z platných právnych predpisov.

**Čl. XII**

**Zánik záväzku**

1. Riadne ukončenie zmluvného vzťahu zo zmluvy nastane splnením záväzkov zmluvných strán. Zmluva sa uzatvára na dobu určitú, a to do riadneho vykonania Diela a zaplatenia ceny za Dielo. Tým nie je dotknutý Čl. XI. tejto zmluvy.
2. Zmluvné strany sa že túto zmluvu možno predčasne ukončiť niektorým z nasledovných spôsobov:
3. písomnou dohodou zmluvných strán; alebo
4. odstúpením od zmluvy v súlade s Čl. XIII. tejto zmluvy; alebo
5. Písomnou výpoveďou Objednávateľa v súlade s č. XIII. bod 13.13 tejto zmluvy.

**Čl. XIII**

**Zmena záväzku a odstúpenie od zmluvy**

* 1. Zhotoviteľ sa zväzuje, že prijme zmenu záväzku, keď po uzatvorení zmluvy objednávateľ kladie na zhotoviteľa nové požiadavky.
	2. Zmeny podľa odseku 13.1 môžu byť vykonané iba po ich odsúhlasení a potvrdení obidvoma zmluvnými stranami vo forme písomného dodatku k tejto zmluve.
	3. Objednávateľ je oprávnený písomne s uvedením dôvodu odstúpenia odstúpiť od Zmluvy, ak:
		1. sa Zhotoviteľ dostane do omeškania s riadnym vykonaním Diela alebo jeho ucelenej časti o viac ako 30 (tridsať) kalendárnych dní,
		2. sa Zhotoviteľ dostane do omeškania s odstránením vád Diela o viac ako 14 (štrnásť) kalendárnych dní,
		3. dôjde k porušeniu inej zmluvnej povinnosti Zhotoviteľom a ak nedôjde k vykonaniu nápravy ani v primeranej lehote (t. j. minimálne 14 (štrnásť) kalendárnych dní), ktorú na tento účel Objednávateľ Zhotoviteľovi prostredníctvom písomného upozornenia poskytne,
		4. dôjde k nadobudnutiu rozhodnutia príslušného súdu, ktorým súd vyhlási konkurz na majetok Zhotoviteľa. Objednávateľ môže odstúpiť zo Zmluvy, ak bol počas platnosti tejto zmluvy vyhlásený na majetok zhotoviteľa konkurz, alebo bolo zastavené konkurzné konanie pre nedostatok majetku, alebo bol zrušený konkurz pre nedostatok majetku, alebo bola povolená reštrukturalizácia, alebo ak zhotoviteľ vstúpil do likvidácie,
		5. dôjde k nadobudnutiu právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Zhotoviteľa pre nedostatok majetku,
		6. dôjde k nadobudnutiu právoplatnosti rozhodnutia príslušného súdu, ktorým súd povolí reštrukturalizáciu Zhotoviteľa,
		7. dôjde k zániku Zhotoviteľa bez právneho nástupcu.
	4. Zhotoviteľ je oprávnený písomne s uvedením dôvodu odstúpenia odstúpiť od Zmluvy, ak:
		1. sa Objednávateľ dostane do omeškania so zaplatením ceny za Dielo o viac ako 30 (tridsať) kalendárnych dní,
		2. mu Objednávateľ ani po opakovanej písomnej výzve neposkytne potrebnú súčinnosť podľa Zmluvy po dobu dlhšiu ako 14 (štrnásť) kalendárnych dní,
	5. V prípade, že sa zhotoviteľ dostane do omeškania s dokončením diela podľa tejto zmluvy alebo podľa harmonogramu výstavby, je objednávateľ oprávnený odstúpiť od tejto zmluvy o dielo a to po druhej neúspešnej výzve k dokončeniu príslušnej etapy diela, s ktorej dokončením je zhotoviteľ v omeškaní a zabezpečiť dokončenie diela sám, alebo iným zhotoviteľom na náklady zhotoviteľa. Objednávateľ má nárok na náhradu takto vzniknutej škody a je oprávnený započítať túto čiastku voči pohľadávke zhotoviteľa.
	6. Ak zhotoviteľ neurobí nápravu v prípade, keď bol objednávateľom dožiadaný k vykonávaniu diela v súlade so svojimi povinnosťami v zmysle ustanovenia Čl. VIII. bod 8.23 tejto zmluvy, ani v primeranej lehote mu na to poskytnutej, je objednávateľ oprávnený dať pokyn za zastavenie stavebných prác a od zmluvy odstúpiť.
	7. Podstatným porušením zmluvy zo strany zhotoviteľa je vadné plnenie diela a/alebo porušenie niektorého ustanovenia tejto zmluvy, na ktoré bol objednávateľom písomne upozornený a ktoré v primeranej lehote určenej objednávateľom zhotoviteľ neodstránil, resp. nevykonal nápravu.
	8. Porušenie zmluvy podstatným spôsobom oprávňuje objednávateľa na odstúpenie od tejto zmluvy.
	9. Objednávateľ môže odstúpiť od zmluvy aj v prípade prevodu zhotoviteľových záväzkov a pohľadávok z tejto zmluvy na tretiu osobu, ako aj v prípade prevodu práv a povinností vyplývajúcich zhotoviteľovi z tejto zmluvy na tretiu osobu.
	10. Objednávateľ môže odstúpiť od zmluvy, ak táto nemala byť uzavretá s dodávateľom v súvislosti so závažným porušením povinnosti vyplývajúcej z právne záväzného aktu EÚ, a o ktorom rozhodol Súdny dvor Európskej únie v súlade so zmluvou o fungovaní EÚ.
	11. Objednávateľ môže odstúpiť od časti zmluvy, ktorou došlo k podstatnej zmene pôvodnej zmluvy a ktorá by si vyžadovala nové verejné obstarávanie.
	12. Objednávateľ môže odstúpiť od zmluvy, ak zhotoviteľ nebol v čase platnosti zmluvy zapísaný v registri partnerov verejného sektora alebo ak bol vymazaný z registra partnerov verejného sektora alebo mu bol právoplatne uložený zákaz účasti vo verejnom obstarávaní potvrdený konečným rozhodnutím.
	13. Zmluva zaniká tiež písomnou dohodou zmluvných strán alebo písomnou výpoveďou Objednávateľa, aj bez uvedenia dôvodu s výpovednou lehotou 3 mesiace, ktorá začína plynúť prvý deň kalendárneho mesiaca nasledujúceho po mesiaci , kedy bola výpoveď doručená, pričom nie sú dotknuté nároky zmluvných strán na náhradu škody, úroky z omeškania a nároky na zaplatenie zmluvnej pokuty ani iné nároky, ktoré zo svojej povahy majú pretrvávať aj po zániku Zmluvy.
	14. Doručením odstúpenia od zmluvy druhej zmluvnej strane táto zmluva zanikne, pričom odstúpenie od zmluvy sa nedotýka nároku na náhradu škody, zmluvnej pokuty ani iných ustanovení, ktoré vzhľadom na svoju povahu majú trvať aj po ukončení tejto zmluvy (zodpovednosť za vady diela a pod.).

**Čl. XIV**

**Ostatné ustanovenia**

* 1. Objednávateľ poveruje výkonom stavebno-technického dozoru:

 meno a priezvisko:

telefónne číslo:

e-mail:

(Osoba vykonávajúca stavebno-technickýdozor je zapísaná v Slovenskej komore stavebných inžinierov.)

* 1. Zhotoviteľ poveruje vedením uskutočňovania stavby stavbyvedúceho:

meno a priezvisko: ...............

telefónne číslo: ................

e-mail: .......................

(Osoba vykonávajúca funkciu stavbyvedúceho je zapísaná v Slovenskej komore stavebných inžinierov.)

* 1. Zhotoviteľ diela v súlade s § 3 a 6 Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a v súlade s § 13 a nasl. zákona č. 124/2006 Z z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov poveruje za bezpečnostného technika:

meno a priezvisko: .....................

telefónne číslo: .....................

e-mail: .........................

Poverená osoba uvedená v tomto bode je povinná v celom rozsahu dodržiavať ustanovenia nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.

**Čl. XV**

**Komunikácia zmluvných strán**

1. Pokiaľ nie je v tejto zmluve uvedené inak, komunikácia medzi zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, kuriérom, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu zmluvnej strany uvedenú v záhlaví tejto zmluvy. Za doručenú sa považuje každá listová zásielka, ktorá:
	1. bola adresátom prevzatá dňom jej prevzatia,
	2. prevzatie bolo adresátom odmietnuté, dňom, kedy bolo prevzatie odmietnuté,
	3. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
3. Za prvé kontaktné osoby boli určené:
	1. za objednávateľa – Ing. Barbora Pavligová – Sekcia výstavby
	2. za zhotoviteľa – .......................
4. Elektronická správa sa považuje za doručenú deň nasledujúci po jej odoslaní na emailovú adresu adresáta podľa tejto zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
5. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, je možné doručovať tie písomnosti, ktoré môžu mať za následok vznik, zmenu alebo zánik práv a povinností zmluvných strán vyplývajúcich z tejto zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**zákon o e-Governmente**“). Doručovanie písomností zaslaných prostredníctvom elektronickej schránky v zmysle zákona o e-Governmente sa riadi príslušnými ustanoveniami tohto zákona.
6. Zmluvné strany sú povinné minimálne raz denne kontrolovať kontaktné emailové schránky.
7. Zmluvné strany sú povinné bez zbytočného odkladu, najneskôr do 5 kalendárnych dní od zmeny, oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.
8. Pre doručovanie sa použijú adresy zmluvných strán uvedené v záhlaví tejto Zmluvy. V prípade akejkoľvek zmeny adresy určenej na doručovanie písomnosti na základe tejto Zmluvy sa zmluvná strana zaväzuje o tejto zmene bezodkladne, najneskôr však do 7 kalendárnych dní od kedy zmena nastane, písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená druhej zmluvnej strane.

**Čl. XVI**

**Dôverné informácie a mlčanlivosť**

Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Zmluvy.

Zhotoviteľ vyžaduje sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 zákona č. 513/1991 Zb. Obchodný zákonník v znení neskorších predpisov (takéto informácie spolu ďalej len ako „**dôverné informácie**“), a ktoré prináležia Objednávateľovi.

Zhotoviteľ berie na vedomie, že akékoľvek sprístupnenie dôverných informácií bude a/alebo môže mať za následok značné poškodenie Objednávateľa, jeho činností a dobrého mena a môže ohroziť jeho vzťah s verejnosťou.

Zhotoviteľ bude zachovávať mlčanlivosť o všetkých dôverných informáciách, ktoré mu boli poskytnuté Objednávateľom a/alebo ku ktorým má Zhotoviteľ prístup. Zhotoviteľ nepoužije žiadne z dôverných informácií na iné účely, ako je uvedené v tejto Zmluve.

Zmluvné strany berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej zo zmluvných strán, ktorým sú zmluvné strany oprávnené poskytnúť dôverné informácie v nevyhnutnom rozsahu pre plnenie tejto Zmluvy. Poskytnutie dôverných informácií tretej osobe v nevyhnutnom rozsahu je Zhotoviteľ vždy povinný bezodkladne písomne oznámiť Objednávateľovi.

Akékoľvek porušenie povinností zachovávať mlčanlivosť obsiahnutých v tejto Zmluve pridruženými osobami, partnermi a/alebo poradcami Zhotoviteľa bude považované za porušenie zo strany Zhotoviteľa, za čo bude Zhotoviteľ zodpovedný.

Predchádzajúce povinnosti zachovávať mlčanlivosť sa nevzťahujú na také informácie, ktoré:

1. sú alebo sa stanú verejne dostupnými bez akéhokoľvek pričinenia zhotoviteľa; alebo
2. boli vo vlastníctve zhotoviteľa predtým, ako ich získal na základe tejto zmluvy; alebo
3. boli vyvinuté zhotoviteľom alebo v jeho mene nezávisle počas trvania povinnosti zachovávať mlčanlivosť; alebo
4. boli získané zhotoviteľom od tretej osoby, ktorá preukázala, že má právo šíriť dôverné informácie; alebo
5. boli sprístupnené niektorou zo zmluvných strán, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi zmluvnými stranami.

Zhotoviteľ nevynesie žiadne dôverné informácie mimo priestorov Objednávateľa, ani neprenesie alebo neskopíruje žiadne dôverné informácie, okrem tých situácií, kedy to Objednávateľ vopred písomne schváli.

Všetky dôverné informácie, ich kópie a výpisy zostávajú alebo sa stávajú počas trvania tejto Zmluvy majetkom Objednávateľa. Všetky poznámky, analýzy, vyhodnotenia, štúdie a interpretácie vyhotovené Zhotoviteľom, v jeho mene alebo zástupcami Zhotoviteľa, vcelku alebo sčasti na základe dôverných informácií, nie sú alebo sa nestanú majetkom Objednávateľa, ale Zhotoviteľ má právo ponechať si takéto poznámky, analýzy, vyhodnotenia, štúdie a interpretácie pri zachovaní mlčanlivosti v súlade s podmienkami tejto Zmluvy.

Objednávateľ vyhlasuje a garantuje, že má právo poskytnúť dôverné informácie podľa ustanovení tejto Zmluvy bez toho, aby tým porušoval svoje zmluvné povinnosti voči akýmkoľvek tretím osobám.

Objednávateľ má právo odmietnuť poskytnutie dôverných informácií, ak takéto poskytnutie nebude nevyhnutne potrebné k naplneniu účelu tejto Zmluvy.

Zhotoviteľ berie na vedomie, že objednávateľ neposkytuje žiadnu ďalšiu výslovnú garanciu a zrieka sa všetkých implicitných garancií vo vzťahu k dôverným informáciám, vrátane, nie však výlučne, akýchkoľvek garancií ohľadom kvality, presnosti alebo kompletnosti dôverných informácií.

Žiaden obsah dôverných informácií nie je možné považovať ako akýkoľvek prísľub, vyhlásenie alebo garanciu poskytnutú Objednávateľom Zhotoviteľovi.

Poskytnutím dôverných informácií neprechádza na Zhotoviteľa vlastnícke alebo iné právo alebo licencia k dôverným informáciám.

Zhotoviteľ je povinný poskytnúť Objednávateľovi všetku potrebnú súčinnosť potrebnú na odstránenie následkov neoprávnenej manipulácie s dôvernými informáciami.

**Čl. XVII**

**Záverečné ustanovenia**

Meniť alebo dopĺňať ustanovenia tejto Zmluvy je možné len na základe dohody zmluvných strán, formou písomných, číslovaných dodatkov v súlade s § 18 zákona o verejnom obstarávaní, podpísaných oprávnenými zástupcami obidvoch zmluvných strán. Zmena spočívajúca v údajoch týkajúcich sa zmluvných strán (obchodné meno/názov, sídlo, štatutárny orgán, zmena v kontaktných osobách a ich údajoch, zmena čísla účtu uvedeného v Zmluve a akákoľvek iná zmena, ktorá má vo vzťahu k Zmluve iba deklaratórny účinok nie je zmenou, ktorá pre svoju platnosť vyžaduje zmenu Zmluvy vo forme písomného dodatku. Takúto zmenu oznámi povinná zmluvná strana oprávnenej zmluvnej strane bez zbytočného odkladu najneskôr do 3 pracovných dní po účinnosti zmeny spôsobom dohodnutým v Čl. XV. Zmluvy a táto zmena sa premietne do Zmluvy pri najbližšom písomnom dodatku. Súčasťou oznámenia sú doklady, z ktorých zmena vyplýva, najmä výpis z obchodného registra alebo iného registra, rozhodnutie zmluvnej strany, odkaz na príslušný právny predpis a podobne.

K návrhom dodatkov k tejto zmluve sa zmluvné strany zaväzujú vyjadriť písomne v lehote do 15 dní od doručenia návrhu dodatku druhej strane. Po tú istú dobu je týmto návrhom viazaná strana, ktorá ho podala.

Zhotoviteľ nie je oprávnený bez písomného súhlasu Objednávateľa započítať akékoľvek svoje pohľadávky a nároky voči Objednávateľovi proti pohľadávkam a nárokom Objednávateľa, ani bez písomného súhlasu Objednávateľa previesť akékoľvek práva a povinnosti z tejto Zmluvy na tretiu osobu.

Na Zmluvu sa vzťahujú Všeobecné zmluvné podmienky hlavného mesta SR Bratislavy pre vybrané zmluvné vzťahy, ktoré sú výsledkom zadávania zákaziek podľa ZVO zo dňa 6.9.2019, pokiaľ nie je v tejto Zmluve dohodnuté inak. V prípade kolízie ustanovení Zmluvy a ustanovení Všeobecných zmluvných podmienok majú ustanovenia Zmluvy prednosť.

Na právne vzťahy osobitne neupravené touto zmluvou sa vzťahujú príslušné ustanovenia zákona č. 513/1991 Zb. Obchodného zákonníka, v znení neskorších predpisov, podporné ustanovenia zákona č. 40/1964 Zb. Občianskeho zákonníka, v znení neskorších predpisov, a ostatné všeobecne záväzné právne predpisy platné na území Slovenskej republiky.

Ak sa akékoľvek ustanovenie tejto zmluvy stane neplatným v dôsledku jeho rozporu s inými právnymi predpismi SR, nespôsobí to neplatnosť celej tejto zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel zmluvy a obsah jednotlivých ustanovení tejto zmluvy.

Zmluva nadobúda platnosť dňom jej podpisu oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.

Zmluva je vyhotovená v 8 (ôsmich) rovnopisoch s platnosťou originálu, z ktorých po potvrdení 2 (dva) obdrží zhotoviteľ a 6 (šesť) objednávateľ.

Súčasť tejto zmluvy tvoria nasledovné prílohy:

* Príloha č. 1 Rozpočet zhotoviteľa (Rekapitulácia nákladov stavby celkom a ocenené výkazy výmer a súpisy prác a dodávok) – Príloha č. 5 Výzvy
* Príloha č. 2 Doklad o poistení profesijnej zodpovednosti za škodu spôsobenú prevádzkou organizácie
* Príloha č. 3 Osvedčenie bezpečnostného technika podľa § 23 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov vydané Národným inšpektorátom práce
* Príloha č. 4 Údaje o subdodávateľoch zhotoviteľa, ktorí sa budú podieľať na zhotovení diela a zoznam kľúčových odborníkov
* Príloha č. 5 Potvrdenia o spôsobilosti vykonávať činnosť stavbyvedúceho, spracovateľa projektovej dokumentácie a iné
* Príloha č. 6 Opis predmetu zákazky

Zmluvné strany potvrdzujú svojim podpisom, že súhlasia s celým obsahom zmluvy, budú dodržiavať všetky ustanovenia počas jej platnosti, že túto zmluvu pred podpísaním riadne prečítali, jej obsahu porozumeli a že ju uzavierajú podľa ich pravej a slobodnej vôle, nie z donútenia alebo v tiesni za zrejme nevýhodných podmienok pre jednu alebo druhú stranu.

V prípade rozporu medzi ustanoveniami textu tejto Zmluvy a ustanoveniami akejkoľvek prílohy tejto Zmluvy majú vždy prednosť ustanovenia textu Zmluvy.

Za objednávateľa: Za zhotoviteľa:

v Bratislave............................................... v Bratislave.......................

 ............................................................ ............................................................

 .................... ....................

 ................... konateľ

 ............................................. .............................................

 pečiatka pečiatka

**PRÍLOHA Č. 4 - ZOZNAM SUBDODÁVATEĽOV A KĽÚČOVÝCH ODBORNÍKOV**

* + - 1. **Údaje o všetkých známych subdodávateľoch na predmet ZMLUVY**

v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Predmet zmluvy: .............................**

|  |  |  |  |  |  |
| --- | --- | --- | --- | --- | --- |
| **Por. č.** | **Subdodávateľ** | **Identifikačné číslo** | **Hodnota plnenia vyjadrená v (%) k ponukovej cene** | **Osoba oprávnená konať za subdodávateľa** (meno a priezvisko, funkcia) | **Predmet subdodávky** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ................................... dňa ..........................

 ......................................................................................................

pečiatka a podpis uchádzača/alebo osoby oprávnenej konať za uchádzača

Pozn.:

V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**

Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky.

Percentuálny podiel ich služieb je z celkovej ceny diela  s DPH.

Uchádzač uvedie za subdodávateľa : názov alebo obchodné meno, sídlo alebo miesto podnikania, štát, IČO; a v predmete subdodávky rámcový popis rozsahu služby, ktorú  bude vykonávať;

* + - 1. **ZOZNAM KĽÚČOVÝCH ODBORNÍKOV**

|  |  |  |  |
| --- | --- | --- | --- |
| **Por. č.** | **Pozícia** | **Meno a priezvisko/oprávnená osoba** | **Dátum narodenia** |
|  |  |  |  |
|  |  |  |  |
|  |  |  |  |